सोशल मीडिया पर शेयर किए फैमिली फोटोज, बोलीं- ‘बेबी रनोट का इंतजार कर रहे हैं’
Kangana Ranaut Sister-in-law's Baby Shower Ceremony एक्ट्रेस कंगना रनोट के भाई अक्षत रनोट की पत्नी रितु रनोट मां बनने वाली हैं। रविवार को रनोट फैमिली ने रितु की गोद भराई सेरेमनी होस्ट की।
एक्ट्रेस कंगना रनोट के भाई अक्षत रनोट की पत्नी रितु रनोट मां बनने वाली हैं। रविवार को रनोट फैमिली ने रितु की गोद भराई सेरेमनी होस्ट की।
इस दौरान कंगना डांस करती दिखीं। उन्होंने सोशल मीडिया पर फंक्शन की कुछ तस्वीरें शेयर की हैं। इन फोटोज में कंगना के फैमिली मेंबर्स नजर आ रहे हैं।
खूबसूरत पल शेयर कर रही हूं
पोस्ट शेयर करते हुए कंगना ने लिखा, ‘रितु रनोट की गोद भराई के कुछ खूबसूरत पल शेयर कर रही हूं। हम सभी बेबी रनोट का बेसब्री से इंतजार कर रहे हैं।’ यहां देखें इवेंट की तस्वीरें…
बहन रंगोली और पैरेंट्स भी नजर आए
एक्ट्रेस ने इस खास मौके के लिए पिंक सिल्क साड़ी चूज की। वहीं उनके भाई कुर्ते में और भाभी साड़ी में नजर आईं। कंगना, अक्षत और रितु के अलावा इन तस्वीरों में उनकी बहन रंगोली और पैरेंट्स भी नजर आ रहे हैं।
इन दिनों इमरजेंसी की शूटिंग में हैं बिजी
वर्क फ्रंट की बात करें तो कंगना इन दिनों इमरजेंसी की शूटिंग कर रही हैं। वे इस फिल्म में एक्ट करने के साथ ही इसे डायरेक्ट भी कर रही हैं। फिल्म में वे पूर्व प्रधानमंत्री इंदिरा गांधी के रोल में नजर आएंगी। फिल्म इस साल 24 नवंबर को रिलीज होगी।
इस साल रिलीज होगी ‘तेजस’ 
इसके अलावा कंगना के पास फिल्म ‘तेजस’ भी है। इस फिल्म में वो एयरफोर्स पायलट के रोल में नजर आएंगी। सर्वेश मेवारा निर्देशित यह फिल्म इस साल 20 अक्टूबर को रिलीज होनी है।
रिलीज से पहले ही विवादों में है तेजस
हाल ही में यह फिल्म विवादों में भी रही जब कंगना के राजनीतिक सलाहकार रहे मयंक मधुर ने उन पर वादा करने के बाद फिल्म में रोल ना देने का आरोप लगाया था।